ՀԱՍՏԱՏՎԱԾ ԵՆ

Եվրասիական տնտեսական բարձրագույն խորհրդի  
2020 թվականի դեկտեմբերի 11-ի թիվ 15 որոշմամբ

ՀԻՄՆԱԿԱՆ ՈՒՂՂՈՒԹՅՈՒՆՆԵՐ

Եվրասիական տնտեսական միության 2021 թվականի միջազգային գործունեության

Սույն հիմնական ուղղություններում սահմանվել են Եվրասիական տնտեսական միության (այսուհետ՝ Միություն) 2021 թվականի միջազգային գործունեության առանցքային վեկտորներն ու առաջնահերթությունները։

2021 թվականին Միության միջազգային գործունեությունն ուղղված կլինի «Եվրասիական տնտեսական միության մասին» 2014 թվականի մայիսի 29-ի պայմանագրի 4-րդ հոդվածում նշված՝ Միության նպատակներին հասնելուն, Միության եւ Միության անդամ պետությունների (այսուհետ՝ անդամ պետություններ) տնտեսական շահերի առաջխաղացմանը, Միության իրավունքի զարգացմանն աջակցելուն եւ միջազգային ասպարեզում Միության՝ որպես վստահելի, կանխատեսելի գործընկերոջ դիրքավորմանը:

Միության միջազգային գործունեության հիմնական ուղղությունները՝ մինչեւ 2025 թվականը եվրասիական տնտեսական ինտեգրման զարգացման ռազմավարական ուղղությունների իրագործման մեխանիզմներից մեկն են, որոնցով նախատեսվում է ձեւավորել Միությունը որպես ժամանակակից աշխարհի զարգացման առավել նշանակալի կենտրոններից մեկը:

2021 թվականին Միության կողմից միջազգային գործունեություն իրականացվելիս առաջնահերթ կլինեն հետեւյալ ուղղությունները`

Անկախ Պետությունների Համագործակցության (ԱՊՀ) եւ ԱՊՀ-ի շահագրգիռ մասնակից պետությունների հետ՝ համակողմանի երկխոսության եւ բազմաձեւաչափային համագործակցության զարգացում՝ Միությանն առընթեր դիտորդ պետության ինստիտուտի ներուժի օգտագործմամբ.

առաջընթաց եւ փոխշահավետ համագործակցություն նախատեսող համակարգային երկխոսության ձեւավորում՝ Եվրոպական միության (ԵՄ), Շանհայի համագործակցության կազմակերպության (ՇՀԿ), Հարավարեւելյան Ասիայի պետությունների ասոցիացիայի (ՀԱԱՊԱ), «Ասիական-խաղաղօվկիանոսյան տնտեսական համագործակցություն» (ԱԽՏՀ) ֆորումի, այլ առանցքային տարածաշրջանային տնտեսական միավորումների եւ Եվրասիայի խոշորագույն ազգային տնտեսությունների հետ՝ որպես հիմք՝ Մեծ եվրասիական գործընկերություն ձեւավորելու համար.

անդամ պետությունների տնտեսական շահերի տեսանկյունից հեռանկարային երրորդ երկրների, տարածաշրջանային ինտեգրացիոն միավորումների եւ միջազգային կազմակերպությունների հետ համագործակցության զարգացում, այդ թվում՝ առանձնաշնորհային եւ ոչ առանձնաշնորհային առեւտրային համաձայնագրեր եւ համագործակցության (փոխգործակցության) մասին հուշագրեր կնքելու ճանապարհով, ինչպես նաեւ այն արտասահմանյան գործընկերների հետ առեւտրատնտեսական փոխգործակցության ինտենսիվացում, որոնց հետ կնքվել են այդպիսի առեւտրային համաձայնագրերն ու հուշագրերը.

անդամ պետությունների արտահանման ներուժի ավելացում, այդ թվում՝ ապրանքների եւ ծառայությունների նոր շուկաներ դուրս գալու հաշվին.

I. Փոխգործակցություն երրորդ երկրների, տարածաշրջանային ինտեգրացիոն միավորումների եւ միջազգային կազմակերպությունների հետ՝ հանուն համագործակցության առկա մեխանիզմների զարգացման

2021 թվականին միջազգային գործունեության բնագավառում Միության հիմնական ջանքերը կենտրոնացված կլինեն համագործակցության՝ արդեն իսկ ստեղծված մեխանիզմների զարգացման վրա.

*միջազգային կազմակերպությունների հետ՝*

Միավորված ազգերի կազմակերպության (ՄԱԿ) համակարգի կազմակերպությունների հետ, այդ թվում՝ տարածաշրջանային հանձնաժողովների հետ՝ ՄԱԿ-ի եվրոպական տնտեսական հանձնաժողովի (ՄԱԿ ԵՏՀ), Ասիայի եւ Խաղաղօվկիանոսյան տարածաշրջանի համար ՄԱԿ-ի տնտեսական եւ սոցիալական հարցերի հանձնաժողովի (ԱԽՏՍՀ) ու Լատինական Ամերիկայի եւ Կարիբյան ավազանի համար ՄԱԿ-ի տնտեսական հանձնաժողովի (ԼԱԿՏՀ), ՄԱԿ-ի մասնագիտացված հաստատությունների հետ՝ Միավորված ազգերի կազմակերպության պարենի եւ գյուղատնտեսության կազմակերպության (ՊԳԿ), Միգրացիայի միջազգային կազմակերպության (ՄՄԿ), Միավորված ազգերի կազմակերպության արդյունաբերական զարգացման կազմակերպության (ՄԱԱԶԿ), Մտավոր սեփականության համաշխարհային կազմակերպության (ՄՍՀԿ), Առեւտրի եւ զարգացման հարցերով ՄԱԿ-ի խորհրդաժողովի (ՄԱԱԶԽ) հետ՝ որպես ՄԱԿ-ի գլխավոր վեհաժողովի մարմին, եւ այլ կազմակերպությունների հետ՝ համագործակցության հուշագրերի եւ համատեղ դիմումների դրույթներն իրագործելու նպատակով, մասնավորապես՝

ՄԱԱԶԽ-ի հետ՝ առաջընթացի գնահատման մեթոդաբանության եւ կայուն ու ներառական զարգացման խթանման մեթոդների մշակման հարցերով, այդ թվում՝ վերազգային կարգավորման ներուժի, մրցակցային քաղաքականության ոլորտում համագործակցության, առեւտրատնտեսական վեճերի (հաշտարարության) կարգավորման ոլորտում առաջադեմ միջազգային գործելակերպերի վերաբերյալ տեղեկատվության փոխանակման մեխանիզմների օգտագործմամբ, ինչպես նաեւ Սպառողների իրավունքների պաշտպանության ոլորտում օրենսդրության եւ քաղաքականության հարցերով փորձագետների միջկառավարական խմբի հետ.

ՄԱԿ ԵՏՀ-ի հետ՝ պետական ծրագրերի իրագործմանը կապիտալի ներգրավման արդյունավետ մեխանիզմների կիրառման փորձի փոխանակման նպատակով, այդ թվում՝ պետական-մասնավոր գործընկերության սկզբունքների հիման վրա.

ՄԱԿ ԵՏՀ-ի եւ ՄԱԿ ՍԵՖԱԿՏ-ի հետ՝ ՄԱԿ ՍԵՖԱԿՏ-ի ստանդարտների հետ տվյալների մոդելավորման առնչությամբ Հանձնաժողովի կողմից մշակվող որոշումների համապատասխանության հարցերով տեղեկացման, տրանսպորտային եւ ուղեկից փաստաթղթերում օգտագործվող տվյալների համադրման եւ ներդաշնակեցման մասով.

ԼԱԿՏՀ-ի հետ՝ Լատինական Ամերիկայի ու Կարիբյան ավազանի երկրների եւ անդամ պետությունների ու Միության միջեւ համագործակցության հեռանկարային ուղղություններ սահմանելու նպատակով.

ՄԱԿ-ի ԵՏՀ-ի, ԱԽՏՍՀ-ի եւ ԼԱԿՏՀ-ի հետ՝ տնտեսական աճի ներառական լինելը գնահատելու մեթոդաբանական ապարատի կատարելագործման, ՄԱԿ-ի գլխավոր վեհաժողովի 2015 թվականի սեպտեմբերի 25-ի 70/1 բանաձեւով հաստատված՝ մինչեւ 2030 թվականն ընկած ժամանակահատվածում կայուն զարգացման բնագավառում օրակարգն անդամ պետությունների կողմից իրագործվելու վերլուծության, ինչպես նաեւ կայուն եւ ներառական աճի խթանման լավագույն գործելակերպերի մասին տեղեկատվության փոխանակման մասով՝ հաշվի առնելով համապատասխան տարածաշրջանային հանձնաժողովների կազմում ներառված պետությունների փորձը.

ՄԱԱԶԿ-ի հետ՝ «Եվրասիական տնտեսական հանձնաժողովի եւ Միավորված ազգերի կազմակերպության միջեւ արդյունաբերական զարգացման գծով համագործակցության մասին» 2014 թվականի հոկտեմբերի 30-ի համատեղ հայտարարության շրջանակներում՝ արդյունաբերական համալիրների զարգացման եւ արդիականացման, արդյունաբերական-նորարարական ենթակառուցվածքի ձեւավորման, առաջատար տեխնոլոգիաների տրանսֆերի, արդյունաբերության ոլորտում արտադրական ձեռնարկությունների եւ թվային տարածության ստեղծման հարցերով: Բացի այդ՝ պլանավորվում է Հանձնաժողովի պատվիրակության մասնակցությունը ՄԱԱԶԿ-ի գլխավոր համաժողովի նիստի աշխատանքին, որի անցկացումը նախատեսված է 2021 թվականի դեկտեմբերին.

ՊԳԿ-ի հետ՝ «Եվրասիական տնտեսական հանձնաժողովի եւ Միավորված ազգերի կազմակերպության պարենի եւ գյուղատնտեսության կազմակերպության միջեւ փոխըմբռնման մասին» 2013 թվականի նոյեմբերի 12-ի հուշագրի շրջանակներում՝ ՊԳԿ-ի մեթոդաբանության հիման վրա պարենային անվտանգության ապահովման ընդհանուր մոտեցումներ մշակելու նպատակով.

Համաշխարհային մաքսային կազմակերպության (ՀՄԿ) հետ՝ Միության իրավասությունների շրջանակներում տվյալ կազմակերպության կողմից անցկացվող միջոցառումներին մասնակցելու միջոցով՝ մաքսային կարգավորման ոլորտում առաջադեմ մոտեցումների ուսումնասիրման եւ մաքսային կարգավորման ոլորտում Միության գործելակերպի ու փորձի առաջխաղացման նպատակով.

Եվրոպայում անվտանգության եւ համագործակցության կազմակերպության (ԵԱՀԿ) հետ՝ ԵԱՀԿ տարածաշրջանում տնտեսական թեմատիկայի հետ կապված հարցերով, ԵԱՀԿ տնտեսական եւ էկոլոգիական չափման շրջանակներում առանցքային միջոցառումներին, ինչպես նաեւ ԵԱՀԿ անդամ պետությունների արտաքին գործերի նախարարների խորհրդի նիստերին Հանձնաժողովի ներկայացուցիչների մասնակցության միջոցով.

Կենդանիների առողջության համաշխարհային կազմակերպության (ԿԱՀԿ) հետ՝ ԿԱՀԿ-ի միջազգային ստանդարտների կիրառման հարցերով՝ անդամ պետություններում կենդանիների հիվանդությունների տարածումը կանխարգելելու եւ կենդանական ծագման արտադրանքի անվտանգության մասով անասնաբուժասանիտարական պահանջների կատարումն ապահովելու համար.

Էլեկտրատեխնիկական միջազգային հանձնաժողովի (ԷՄՀ) հետ՝ ԷՄՀ համապատասխանության գնահատման համակարգերի շրջանակներում արտադրանքի համապատասխանության գնահատման հարցերով.

Միջազգային մրցակցային ցանցի (ՄՄՑ)-ի հետ՝ ՄՄՑ-ի աշխատանքին, այդ թվում՝ աշխատանքային խմբերում արդիական հարցերի, վերջին միտումների քննարկմանը, ինչպես նաեւ մրցակցության ոլորտում վերլուծական համառոտ ակնարկների եւ առաջարկությունների մշակմանը մասնակցելու միջոցով.

ստանդարտացման, հավատարմագրման եւ չափագիտության ոլորտներում միջազգային կազմակերպությունների հետ՝ կնքված հուշագրերի եւ փոխգործակցության այլ ձեւերի շրջանակներում՝ համագործակցության մեխանիզմների հետագա զարգացման նպատակով.

այլ շահագրգիռ միջազգային կազմակերպությունների հետ.

*տարածաշրջանային ինտեգրացիոն միավորումների հետ՝*

ԱՊՀ-ի հետ՝ «Եվրասիական տնտեսական հանձնաժողովի եւ Անկախ պետությունների համագործակցության գործադիր կոմիտեի միջեւ փոխգործակցության մասին» 2012 թվականի դեկտեմբերի 17-ի հուշագրին եւ «Եվրասիական տնտեսական հանձնաժողովի եւ Անկախ պետությունների համագործակցության գործադիր կոմիտեի միջեւ փոխգործակցության խորացման մասին» 2018 թվականի նոյեմբերի 27-ի հուշագրին համապատասխան՝ փոխադարձ տնտեսական շահ ներկայացնող հարցերի շուրջ փորձի փոխանակման եւ խորհրդակցությունների, ԱՊՀ գործկոմի եւ ԱՊՀ մասնակից շահագրգիռ պետությունների հետ համատեղ միջոցառումների եւ փոխգործակցության անցկացման ճանապարհով հետեւյալ ոլորտներում՝ սանիտարական, անասնաբուժասանիտարական եւ կարանտինային բուսասանիտարական միջոցների կիրառում, արտադրանքի մակնշում եւ սպառողների իրավունքների պաշտպանություն, տեղեկատվական տեխնոլոգիաներ, թվային տնտեսություն, մաքսային կարգավորում, տեխնիկական կանոնակարգում, ստանդարտացում եւ չափումների միասնականության ապահովում, մրցակցություն, ինչպես նաեւ փոխադարձ հետաքրքրություն ներկայացնող այլ ոլորտներում.

ՀԱԱՊԱ-ի հետ՝ «Եվրասիական տնտեսական հանձնաժողովի եւ Հարավարեւելյան Ասիայի պետությունների ասոցիացիայի միջեւ տնտեսական համագործակցության ոլորտում փոխըմբռնման մասին» 2018 թվականի նոյեմբերի 14-ի հուշագրին համապատասխան՝ փոխգործակցությունը խորացնելու եւ համագործակցության ձեւաչափը թարմացնելու նպատակով՝ գործարար ֆորումներին եւ մյուս համատեղ միջոցառումներին մասնակցության, առեւտրի ընթացակարգերի պարզեցման, տեխնիկական կանոնակարգման, թվային տնտեսության զարգացման, սանիտարական եւ բուսասանիտարական միջոցառումների, մրցակցության եւ փոխգործակցության այլ ասպեկտների հարցերով տեղեկատվության ու փորձի փոխանակման միջոցով.

Աֆրիկյան միության հետ՝ Եվրասիական տնտեսական հանձնաժողովի եւ Աֆրիկյան միության միջեւ տնտեսական համագործակցության ոլորտում փոխըմբռնման մասին» 2019 թվականի հոկտեմբերի 24-ի հուշագրին համապատասխան՝ համատեղ միջոցառումների պլանի մշակման եւ իրագործման, ինչպես նաեւ ենթակառուցվածքի եւ գյուղատնտեսության ոլորտներում փոխգործակցության, առեւտրի, ներդրումների եւ գործարարության զարգացման, տարածաշրջանային տնտեսական ինտեգրումն ակտիվացնելու նպատակով.

Անդյան համայնքի գլխավոր քարտուղարության հետ՝ «Եվրասիական տնտեսական հանձնաժողովի եւ Անդյան համայնքի գլխավոր քարտուղարության միջեւ փոխըմբռնման մասին» 2017 թվականի մարտի 23-ի հուշագրի շրջանակներում՝ տարածաշրջանային տնտեսական ինտեգրման, մրցակցության, համաշխարհային տնտեսության բացասական միտումների հաղթահարման լավագույն գործելակերպերի վերլուծության ոլորտում փորձի փոխանակման միջոցով:

Խաղաղօվկիանոսյան դաշինքի հետ՝ «Եվրասիական տնտեսական հանձնաժողովի եւ Խաղաղօվկիանոսյան դաշինքի շրջանակային համաձայնագրի մասնակից պետությունների միջեւ գործընկերության մասին» 2019 թվականի հուլիսի 5-ի հռչակագրի հիման վրա՝ համատեղ կլոր սեղաններ եւ բիզնես ֆորումներ կազմակերպելու միջոցով՝ անդամ պետությունների գործարար համայնքների ներկայացուցիչների եւ Խաղաղօվկիանոսյան դաշինքի շրջանակային համաձայնագրի մասնակից պետությունների միջեւ ուղիղ շփումները զարգացնելու նպատակով.

*երրորդ երկրների հետ՝*

Մոլդովայի Հանրապետության հետ՝ «Եվրասիական տնտեսական հանձնաժողովի եւ Մոլդովայի Հանրապետության միջեւ համագործակցության մասին» 2017 թվականի ապրիլի 3-ի հուշագրին համապատասխան, ինչպես նաեւ հաշվի առնելով Մոլդովայի Հանրապետության՝ Միությանն առընթեր դիտորդ պետության կարգավիճակը.

Բանգլադեշի Ժողովրդական Հանրապետության, Հունաստանի Հանրապետության, Հորդանանի Հաշիմյան Թագավորության, Ինդոնեզիայի Հանրապետության, Կամբոջայի Թագավորության, Կուբայի Հանրապետության, Մարոկկոյի Թագավորության, Մոնղոլիայի, Պերուի Հանրապետության, Սինգապուրի Հանրապետության, Թաիլանդի Թագավորության, Ֆարերյան կղզիների եւ Չիլիի Հանրապետության հետ՝ Հանձնաժողովի եւ նշված պետությունների կառավարությունների հետ համագործակցության (փոխըմբռնման) մասին հուշագրերի (հռչակագրերի) իրագործման շրջանակներում՝ շեշտը դնելով ոլորտային փոխգործակցության զարգացման վրա առեւտրատնտեսական համագործակցության խորացման համար առավել բարենպաստ պայմաններ ստեղծելու նպատակով, այդ թվում՝ հուշագրերի (հռչակագրերի) իրագործման ուղղությամբ միջոցառումների պլանների կազմավորման եւ երկարաձգման, համատեղ աշխատանքային խմբերով աշխատանքներ անցկացնելու պրակտիկան զարգացնելու եւ անդամ պետությունների գործադիր իշխանության մարմինների, Եվրասիական տնտեսական միության գործարար միության եւ անդամ պետությունների գործարար համայնքների ներկայացուցիչներին դրանց աշխատանքին մասնակից դարձնելու հաշվին:

Անդամ պետություններն օժանդակություն կցուցաբերեն նշված հուշագրերի (հռչակագրերի) շրջանակներում անցկացվող ֆորումների, համաժողովների, կլոր սեղանների եւ այլ միջոցառումների անցկացմանը՝ դրանց տեղեկատվական ուղեկցության եւ անդամ պետությունների գործարար համայնքների եւ գործադիր իշխանության մարմինների ներկայացուցիչների պատվիրակությունների ձեւավորմանն աջակցության միջոցով.

Չինաստանի Ժողովրդական Հանրապետության հետ՝ «Եվրասիական տնտեսական միության ու դրա անդամ պետությունների՝ մի կողմից, եւ Չինաստանի Ժողովրդական Հանրապետության՝ մյուս կողմից, միջեւ առեւտրատնտեսական համագործակցության մասին» 2018 թվականի մայիսի 17-ի համաձայնագիրն իրագործելու նպատակով, այդ թվում՝ համատեղ հանձնաժողովի եւ այլ աշխատանքային մարմինների շրջանակներում փոխգործակցության ճանապարհով, որոնց ստեղծումը նախատեսված է նշված համաձայնագրով՝ անդամ պետությունների եւ Չինաստանի Ժողովրդական Հանրապետության համատեղ շահի նախագծերի նույնականացմանն ու իրագործմանն աջակցելու համար, ինչպես նաեւ «Եվրասիական տնտեսական միության եւ Չինաստանի Ժողովրդական Հանրապետության մաքսային սահմաններով տեղափոխվող միջազգային փոխադրման ապրանքների եւ տրանսպորտային միջոցների վերաբերյալ տեղեկություններ փոխանակելու մասին» 2019 թվականի հունիսի 6-ի համաձայնագիրն իրագործելու նպատակներով՝ տեղեկատվության փոխանակումն իրագործելու կարգի մասին արձանագրություն կնքելու ճանապարհով.

Վիետնամի Սոցիալիստական Հանրապետության հետ՝ 2015 թվականի մայիսի 29-ի «Եվրասիական տնտեսական միության եւ դրա անդամ պետությունների՝ մի կողմից, եւ Վիետնամի Սոցիալիստական Հանրապետության` մյուս կողմից, միջեւ ազատ առեւտրի մասին» համաձայնագրին եւ «Եվրասիական տնտեսական միության եւ դրա անդամ պետությունների միջեւ՝ մի կողմից, եւ Վիետնամի Սոցիալիստական Հանրապետության՝ մյուս կողմից, միջեւ ազատ առեւտրի մասին» 2015 թվականի մայիսի 29-ի համաձայնագրի 5.7-րդ հոդվածին համապատասխան «Եվրասիական տնտեսական միության եւ Վիետնամի Սոցիալիստական Հանրապետության անդամ պետությունների կենտրոնական մաքսային մարմինների միջեւ տեղեկատվության փոխանակումն իրագործելու կարգի մասին» 2018 թվականի հունիսի 28-ին ստորագրված արձանագրությանը համապատասխան.

Սերբիայի Հանրապետության հետ՝ «Եվրասիական տնտեսական միության եւ դրա անդամ պետությունների՝ մի կողմից, եւ Սերբիայի Հանրապետության՝ մյուս կողմից, միջեւ ազատ առեւտրի մասին» 2019 թվականի հոկտեմբերի 25-ի համաձայնագրին համապատասխան.

Սինգապուրի Հանրապետության հետ՝ «Եվրասիական տնտեսական միության ու դրա անդամ պետությունների՝ մի կողմից, եւ Սինգապուրի Հանրապետության` մյուս կողմից, միջեւ ազատ առեւտրի մասին» 2019 թվականի հոկտեմբերի 1-ի համաձայնագրին եւ Եվրասիական տնտեսական միության ու դրա անդամ պետությունների՝ մի կողմից, եւ Սինգապուրի Հանրապետության` մյուս կողմից, միջեւ համապարփակ տնտեսական համագործակցության մասին» 2019 թվականի հոկտեմբերի 1-ի շրջանակային համաձայնագրին համապատասխան (համաձայնագրերն ուժի մեջ մտնելու ամսաթվից).

Իրանի Իսլամական Հանրապետության հետ՝ «Եվրասիական տնտեսական միության եւ դրա անդամ պետությունների՝ մի կողմից, եւ Իրանի Իսլամական Հանրապետության՝ մյուս կողմից, միջեւ ազատ առեւտրի գոտու ձեւավորմանն ուղղված» 2018 թվականի մայիսի 17-ի ժամանակավոր համաձայնագրին համապատասխան:

Կշարունակվի երրորդ երկրների ներկայացուցիչների հետ փոխգործակցությունը՝ այդ երկրների նկատմամբ հատուկ պաշտպանական, հակագնագցման եւ փոխհատուցման միջոցների կիրառման հարցերով՝ ներառյալ հանդիպումները եւ խորհրդակցությունները, այդ թվում՝ երրորդ երկրների տարածքներում, երրորդ երկրների, տարածաշրջանային ինտեգրացիոն միավորումների եւ միջազգային կազմակերպությունների ներկայացուցիչների հետ:

II. Համագործակցություն հնարավոր գործընկերների հետ, որոնց հետ   
Միությունն առաջնահերթ կարգով է ձգտում խորացնել կապերը

Կշարունակվի փոխգործակցության զարգացմանն ուղղված՝ ինստիտուցիոնալ հիմքի ձեւավորման աշխատանքը՝

երրորդ երկրների հետ՝

Կուբայի Հանրապետության եւ Ուզբեկստանի Հանրապետության հետ՝ հաշվի առնելով Միությանն առընթեր դիտորդ պետության կարգավիճակ ստանալու՝ այդ երկրների մտադրությունները.

անդամ պետություններ չհանդիսացող՝ Անկախ Պետությունների Համագործակցության այն շահագրգիռ մասնակից պետությունների հետ, որոնց հետ համագործակցությունն ունի փոխադարձ տնտեսական շահ՝ Հանձնաժողովի կողմից համագործակցության մասին հուշագրերի ստորագրման նպատակով.

Ֆիլիպինների Հանրապետության եւ Լաոսի Ժողովրդական Դեմոկրատական Հանրապետության հետ՝ որպես Հարավարեւելյան Ասիայի պետությունների ասոցիացիայի (ՀԱԱՊԱ) անդամ պետություններ եւ այլ երկրների հետ, որոնք շահագրգիռ են Միության հետ փոխգործակցության խորացման գործում՝ Հանձնաժողովի կողմից համագործակցության մասին հուշագրերի ստորագրման նպատակով.

Եգիպտոսի Արաբական Հանրապետության, Իսրայելի Պետության, Հնդկաստանի Հանրապետության հետ՝ ազատ առեւտրի մասին համաձայնագրերի կնքման շուրջ անդամ պետությունների հետ համատեղ բանակցությունների շրջանակներում։

Կշարունակվեն բանակցությունները ազատ առեւտրի եւ առեւտրատնտեսական համագործակցության, նոր գործընկերների հետ ազատ առեւտրի մասին համաձայնագրեր կնքելու նպատակահարմարության վերլուծության մասով համատեղ հետազոտական խմբերի գործունեության մասին Միության եւ երրորդ երկրների միջեւ միջազգային պայմանագրեր կնքելու ուղղությամբ, ինչպես նաեւ Եվրասիական տնտեսական բարձրագույն խորհրդի կողմից համապատասխան որոշումներ ընդունվելու դեպքում կմեկնարկեն ազատ առեւտրի մասին համաձայնագրեր կնքելու վերաբերյալ բանակցությունները: Բանակցային գործունեության արդյունավետության բարձրացմանը կնպաստի ռազմավարական այն փաստաթղթի հաստատումը, որով մինչեւ 2025 թվականը միջնաժամկետ հեռանկարում կսահմանվեն Միության հիմնական գործընկերների հետ առեւտրատնտեսական համագործակցության զարգացման մոտեցումները:

Կձեւավորվի նաեւ ինտեգրացիոն ուղղվածություն ունեցող եւ Միության հեղինակությունն ամրապնդող խնդիրներին համապատասխանող՝ ոլորտային համագործակցության առաջնահերթ նախագծերի ցանկը (ինտեգրացիոն նախագծերի տվյալների բանկ), որոնք իրագործվում են եւ պլանավորվում են իրագործվել Միության եւ «Մեկ գոտի՝ մեկ ուղի» չինական նախաձեռնության զուգակցմամբ: Տվյալների բանկում կներառվեն երկու եւ ավելի անդամ պետությունների՝ Չինաստանի Ժողովրդական Հանրապետության հետ ինտեգրացիոն նախագծերը.

տարածաշրջանային ինտեգրացիոն միավորումների հետ՝

Եվրոպական միության (ԵՄ) հետ՝ ԵԱՏՄ-ԵՄ ձեւաչափով երկխոսություն հաստատելու եւ Եվրոպական հանձնաժողովի, Եվրոպական միության այլ վերազգային մարմինների հետ ճյուղային փոխգործակցության զարգացման միջոցով համագործակցությունն ինստիտուցիոնալացնելու նպատակներով, այդ թվում՝ տեխնիկական կանոնակարգման, սանիտարական եւ անասնաբուժական միջոցների կիրառման, դեղամիջոցների շրջանառության եւ բժշկական արտադրատեսակների, տնտեսության եւ ֆինանսների, արդյունաբերության եւ գյուղատնտեսության, առեւտրային քաղաքականության որոշ ասպեկտների, մրցակցային քաղաքականության ոլորտներում, ինչպես նաեւ Միության գործունեության այլ ուղղություններով, Եվրամիության այն պետությունների հետ փոխգործակցության խորացման նպատակներով, որոնց կառավարությունների հետ Հանձնաժողովը ձեւայնացրել է փոխգործակցությունը, ինչպես նաեւ Եվրամիության այն պետությունների հետ, որոնք հետաքրքրություն են ցուցաբերում Հանձնաժողովի հետ փոխգործակցության զարգացման հարցում.

Շանհայի համագործակցության կազմակերպության (ՇՀԿ) հետ՝ ավելի սերտ գործնական համագործակցություն հաստատելու առնչությամբ փոխըմբռնման հուշագիր ստորագրելու միջոցով, ինչպես նաեւ ՇՀԿ թեմային նվիրված՝ անդամ պետությունների հանրային միջոցառումների հարթակների ներուժն օգտագործելու միջոցով՝ պաշտոնական եւ գործարար շրջանակների ներկայացուցիչների, ինչպես նաեւ անդամ պետությունների եւ ՇՀԿ երկրների փորձագիտական համայնքների մասնակցությամբ.

ԲՐԻԿՍ երկրների հետ՝ փոխադարձ հետաքրքրություն ներկայացնող ոլորտներում հեռանկարում փոխգործակցություն սահմանելու նպատակով.

«Քսանի խմբի» (G-20)-ի հետ՝ COVID-19 կորոնավիրուսային վարակի տարածման հետ կապված ճգնաժամային երեւույթների հետեւանքների հաղթահարման մեխանիզմ մշակելու նպատակով.

«Ասիական-խաղաղօվկիանոսյան տնտեսական համագործակցություն» (ԱԽՏՀ) ֆորումի, Լատինամերիկյան ինտեգրման ասոցիացիայի (ԼԻԱ), Կարիբյան համայնքի (ԿԱՐԻԿՈՄ), Աֆրիկայի ենթատարածաշրջանային միավորումների եւ այլ տարածաշրջանային ինտեգրացիոն միավորումների հետ՝ փոխադարձ հետաքրքրություն ներկայացնող ոլորտներում համագործակցություն հաստատելու եւ փոխգործակցությունը զարգացնելու նպատակով.

միջազգային կազմակերպությունների հետ՝

Միավորված ազգերի կազմակերպության (ՄԱԿ) համակարգի կազմակերպությունների հետ, այդ թվում` անդամ պետությունների հետ փոխգործակցությամբ այն միջոցառումներն իրագործելու միջոցով, որոնք ուղղված են Միության կողմից ՄԱԿ-ի գլխավոր վեհաժողովին (ՄԱԿ ԳՎ) առընթեր (առանց ներկայացուցչության ստեղծման) դիտորդի կարգավիճակ ստանալու վերաբերյալ ՄԱԿ-ի բանաձեւի ընդունմանը: ՄԱԿ-ի գլխավոր վեհաժողովին առընթեր դիտորդի կարգավիճակը գլոբալ մակարդակով դիրքավորման ունիվերսալ հարթակ կապահովի Միության համար, թույլ կտա վարել համատեղ նախագծեր եւ մասնակցել այն միջոցառումներին, որոնք անցկացնում են ՄԱԿ-ը եւ դրա մասնագիտացված ինստիտուտները:

Հանձնաժողովը կշարունակի փոխգործակցության ուղղությամբ աշխատանքը ՄԱԿ-ի եւ դրա մասնագիտացված ինստիտուտների հետ ՄԱԿ-ի կայուն զարգացման նպատակների եւ այլ առաջատար գլոբալ նախաձեռնությունների իրագործման համատեքստում.

Առեւտրի համաշխարհային կազմակերպության (ԱՀԿ) հետ՝ ԱՀԿ-ի աշխատանքային մարմինների, աշխատանքային խմբերի եւ մշտական կոմիտեների գործունեությանը՝ ԱՀԿ-ի վեճերը՝ առաջին հերթին Միության ներքին շուկայի պաշտպանության ոլորտում, Միության իրավասության շրջանակներում գտնվող միջոցներով կարգավորելու ընթացակարգերին մասնակցելու միջոցով՝ Միության շրջանակներում ազգային եւ ինտեգրացիոն իրավասությունների բաշխմանը համապատասխան, ինչպես նաեւ իրավահավասար գլոբալ առեւտրի հետագա զարգացմանն աջակցելու, Միության իրավասության շրջանակներում ԱՀԿ-ի առանձին մարմիններում, Հանձնաժողովի խորհրդի որոշումներին համապատասխան, Միության կողմից դիտորդի կարգավիճակ ստանալու համար աշխատանքները շարունակելու եւ ԱՀԿ-ին միանալու մասով բանակցություններին Բելառուսի Հանրապետությանն աջակցություն ցուցաբերելու միջոցով.

Տնտեսական համագործակցության եւ զարգացման կազմակերպության (ՏՀԶԿ)-ի հետ՝ ՏՀԶԿ գլոբալ ֆորումների աշխատանքին եւ ՏՀԶԿ մասով այլ միջոցառումների, այդ թվում՝ մրցակցության ոլորտում ՏՀԶԿ գլոբալ ֆորումի ընթացքում շնորհանդեսներին եւ մրցակցության ոլորտում ՏՀԶԿ տարածաշրջանային կենտրոնի ուսումնական ծրագրերին մասնակցության, Հանձնաժողովի եւ ՏՀԶԿ համագործակցության հնարավոր ձեւաչափերի մշակման եւ հետագա իրագործման միջոցով, մասնավորապես՝ Միության շրջանակներում ՏՀԶԿ ստանդարտների կիրարկման եւ օգտագործման նպատակներով, ինչպես նաեւ Միությունում մրցակցության ոլորտում ՏՀԶԿ-ի կողմից իրավական կարգավորման եւ քաղաքականության փորձագիտական ուսումնասիրության անցկացման համատեղ միջոցառումների հիման վրա:

Առողջապահության համաշխարհային կազմակերպության (ԱՀԿ) հետ՝ փոխըմբռնման հուշագիր ստորագրելու եւ հետագայում փոխգործակցության ծրագիր մշակելու նպատակով.

ՄԱԿ-ի Միջազգային առեւտրային իրավունքի հարցերի հանձնաժողովի (ՅՈՒՆՍԻՏՐԱԼ) հետ՝ ներդրողների եւ պետությունների միջեւ վեճերի լուծման համակարգի բարեփոխման հարցերով.

Էլեկտրակապի միջազգային միության (ԷՄՄ), Կապի ոլորտում տարածաշրջանային ընկերակցության (ԿՏԸ) ու Փոստային եւ հեռահաղորդակցման վարչակազմերի եվրոպական համաժողովի (ՍԵՐՏ) հետ՝ ռոումինգում բջջային կապի ծառայությունների արժեքի նվազեցման համաշխարհային փորձի ուսումնասիրության, ինչպես նաեւ անդամ պետությունների տարածքներում միջազգային ռոումինգում բջջային կապի ծառայությունների արդար սակագների սահմանման ոլորտում պայմանների (միջոցառումների) ձեւավորման նպատակով.

Կապի ոլորտում տարածաշրջանային ընկերակցության (ԿՏԸ) հետ՝ տեղեկատվական հաղորդակցական տեխնոլոգիաների զարգացման, տեղեկատվական հաղորդակցական տեխնոլոգիաների հարցերը կարգավորող կանոնների մոտարկմանն աջակցելու, անդամ պետությունների շահերից ելնելով այլ համատեղ միջոցառումների ստանդարտացման եւ կազմակերպման նպատակով.

«Կոդեքս ալիմենտարիուս» հանձնաժողովի (ՊԳԿ/ԱՀԿ) հետ՝ Միության անդամ պետությունների հետ համաձայնեցված դիրքորոշումներով այն միջազգային ստանդարտների, մեթոդական ցուցումների, նորմերի եւ կանոնների մշակմանը մասնակցելու նպատակով, որոնք նպաստում են սննդամթերքի անվտանգության եւ որակի ապահովմանը, ինչպես նաեւ պարենային ապրանքների բարեխիղճ առեւտրի համար խոչընդոտների վերացմանը.

Բույսերի կարանտինի եւ պաշտպանության մասին միջազգային կոնվենցիայի (ԲԿՊՄԿ) քարտուղարության եւ դրա տարածաշրջանային կազմակերպությունների հետ՝ շրջանակային փաստաթղթեր ստորագրելու, ինչպես նաեւ Հանձնաժողովի եւ անդամ պետությունների հարթակների ներուժն օգտագործելու միջոցով՝ պաշտոնական եւ գործարար շրջանակների ներկայացուցիչների, ինչպես նաեւ անդամ պետությունների փորձագիտական համայնքների եւ ԲԿՊՄԿ պայմանավորվող կողմերի մասնակցությամբ.

Պարենային անվտանգության հարցերով իսլամական կազմակերպության (ՊԱԻԿ) հետ՝ Հանձնաժողովի եւ ՊԱԻԿ-ի փոխգործակցության կազմակերպման նպատակով: Որպես փոխգործակցության հիմնական վեկտոր կքննարկվեն գյուղատնտեսության պարենային անվտանգության եւ կայուն զարգացման հարցերը, անդամ պետություններում արտադրվող գյուղատնտեսական արտադրանքի մրցունակության բարձրացման խթանումը, ինչպես նաեւ անդամ պետություններում պարենային անվտանգության մոնիթորինգի եւ գնահատման անցկացումը:

Հաշվի առնելով Միության վերազգային օրակարգի հարցերի նկատմամբ արտասահմանյան գործընկերների հետաքրքրվածությունը, անհրաժեշտ է Միության միջազգային օրակարգի կողմնորոշումը՝ արդիական խնդիրները լուծելու համար, այն է՝ եվրասիական տարածքում առեւտրի ընթացակարգերի, տեխնիկական կանոնակարգման, մաքսային վարչարարության, սերտիֆիկացման, անասնաբուժական եւ բուսասանիտարական հսկողության եւ այլնի պարզեցումը, ենթակառուցվածքային նախագծերի մշակումը, այդ թվում՝ միջազգային ֆինանսական կազմակերպությունների հետ համագործակցության մասով, տրանսպորտային լոգիստիկ ծայրակցման բարելավումը:

Առաջին հերթին անհրաժեշտ է ձգտել անդամ պետությունների արդյունաբերության այն ճյուղերի ներուժի իրագործմանը, որոնք ունեն առավելագույն արտահանման հնարավորություններ: Այդպիսի ճյուղեր են՝ ագրոպարենային հատվածը, մեքենաշինությունը, մետաղագործությունը, քիմիան եւ ցելյուլոզաթղթային արդյունաբերությունը: Նպատակահարմար է կողմնորոշվել այդ ճյուղերի ապրանքների՝ այն երկրների շուկաներում պահանջվածության վրա, որոնց հետ պլանավորվում է ազատ առեւտրի մասին համաձայնագրերի կնքումը կամ համագործակցության մասին հուշագրերի ստորագրումը:

Կարեւորվում է անդամ պետությունների գործադիր իշխանության մարմինների ներկայացուցիչների մասնակցությունը համատեղ աշխատանքային խմբերի նիստերին, որոնք փոխըմբռնման հուշագրերի շրջանակներում ստեղծվել են Հանձնաժողովի եւ երրորդ երկրների կառավարությունների միջեւ: Անդամ պետությունների համար նման միջոցառումները՝ իրենց «հեռավոր» գործընկերների հետ առեւտրատնտեսական կապերի խորացման լրացուցիչ հնարավորություն են, հատկապես այն գործընկերների, որոնց հետ բացակայում են երկկողմ համագործակցության մեխանիզմները:

Առավել նշանակալի է Միության՝ երրորդ կողմերի հետ միջազգային պայմանագրերին համապատասխան ստեղծվող փոխգործակցության հարթակների արդյունավետ գործունեության ապահովումը, այդպիսի հարթակներում Միության միասնական դիրքորոշման առաջխաղացումը, որն առաջին հերթին ուղղված է այդպիսի միջազգային պայմանագրերի իրագործման փոխշահավետ արդյունքներին հասնելուն:

Անհրաժեշտ է փորձարկել եւ զարգացնել համագործակցության (փոխգործակցության) մասին հուշագրերի շրջանակներում Հանձնաժողովի՝ երրորդ երկրների կառավարությունների, տարածաշրջանային ինտեգրացիոն միավորումների եւ միջազգային կազմակերպությունների հետ փոխգործակցության հարցերով համատեղ աշխատանքային խմբերի նիստերի անցկացման գործելակերպը՝ բոլոր անդամ պետությունների տարածքներում՝ ընդունող անդամ պետություններին բիզնես առաքելություններին ներգրավելու նպատակով, ինչը կնպաստեր անդամ պետությունների եւ երրորդ երկրների գործարար շրջանակների անմիջական փոխգործակցության խորացմանը:

Երրորդ երկրների բիզնես համայնքների հետ երկխոսության ինտենսիվացմանը կնպաստեր Միության գործարար խորհրդի ուղիղ փոխգործակցության ուղիների ստեղծումը երրորդ երկրների բիզնես ասոցիացիաների հետ, այդ թվում՝ հուշագրերի ստորագրման, Միության՝ շահագրգիռ երկրներից եւ տարածաշրջանային կազմակերպություններից գործընկերների հետ միավորված հարթակներ ստեղծելու միջոցով: Կշարունակվի Միության միջազգային գործունեության առավել կարեւոր ուղղություններով դիրքորոշումների քննարկումը Միության գործարար խորհրդի հետ՝ Եվրասիական տնտեսական հանձնաժողովի եւ Եվրասիական տնտեսական միության գործարար խորհրդի փոխգործակցության հարցերով խորհրդատվական խորհրդի նիստերի շրջանակներում՝ անդամ պետությունների հետ հետագա համաձայնեցման համար:

Կարեւորվում է Միության գործարար խորհրդի ներգրավումը համատեղ աշխատանքային խմբերի շրջանակներում կատարվող աշխատանքներին, բիզնես ֆորումների կազմակերպմանը:

Միությունը հետեւողականորեն կզարգացնի փոխգործակցությունը միջազգային գործարար, փորձագիտական եւ գիտական համայնքների հետ, այդ թվում՝ առեւտրաարդյունաբերական պալատների, զարգացման տարածաշրջանային բանկերի եւ առանցքային միջազգային բանավիճային հարթակների հետ՝ ներառյալ Համաշխարհային տնտեսական ֆորումը (Ժնեւ), Կիրառական համակարգային վերլուծության միջազգային ինստիտուտը (Լաքսենբուրգ) եւ այլն:

Միջազգային գործունեության շրջանակներում բիզնեսի հետ փոխգործակցությունը պետք է նպաստի առաջին հերթին արդյունաբերական կոոպերացիայի եվրասիական ցանցի շրջանակներում արտադրված ծառայությունների եւ ապրանքների առաջխաղացմանը արտաքին շուկաներ, համատեղ բարձր տեխնոլոգիական արտադրությունների ստեղծմանը եւ ներդրումային համագործակցությանը, գլոբալ կոոպերացիայի շրջանակներում անդամ պետությունների դիրքերի ամրապնդմանը:

Սույն հիմնական ուղղությունների շրջանակներում իրականացվող՝ Միության եւ «Մեկ գոտի՝ մեկ ուղի» չինական նախաձեռնության զուգակցմանը, Շանհայի համագործակցության կազմակերպության (ՇՀԿ), Հարավարեւելյան Ասիայի պետությունների ասոցիացիայի (ՀԱԱՊԱ) հետ փոխգործակցությանն ուղղված քայլերը, Եվրոպական միության եւ մյուս ինտեգրացիոն միավորումների ու մայրցամաքի պետությունների հետ երկխոսության սահմանումը կնպաստեն Միության՝ որպես Մեծ եվրասիական գործընկերության ձեւավորման կենտրոններից մեկի դիրքավորմանը:

Կշարունակվի Միության համաշխարհային եւ տարածաշրջանային դիրքավորմանն ուղղված աշխատանքը՝ Հանձնաժողովի եւ անդամ պետությունների՝ եվրասիական տնտեսական ինտեգրման գործընթացների տեղեկատվական ուղեկցման ջանքերի համատեքստում:

Դրան կնպաստի Միության դիրքավորումը անդամ պետություններում անցկացվող միջազգային միջոցառումների հարթակներում, այդ թվում՝ այն միջազգային կազմակերպությունների մասով, որոնցում նախագահում են անդամ պետությունները, Անդամ պետություններում կայուն զարգացման նպատակներին հասնելու մասին զեկույցի շնորհանդեսների անցկացումը, ինչպես նաեւ արտասահմանյան բիզնես ասոցիացիաների եւ փորձագիտական համայնքների հետ երկխոսության ակտիվացումը:

Միությունը՝ ի դեմս Հանձնաժողովի, անդամ պետությունների անմիջական մասնակցությամբ, կշարունակի Միության միջազգային օրակարգի առաջխաղացման ջանքերը՝ Պետերբուրգյան միջազգային տնտեսական ֆորումի, Աստանայի տնտեսական ֆորումի, Արեւելյան տնտեսական ֆորումի, Եվրասիական տնտեսական ֆորումի, Պետերբուրգյան միջազգային իրավաբանական ֆորումի, ինչպես նաեւ անդամ պետությունների տարածքներում անցկացվող՝ միջազգային մակարդակի այլ միջոցառումների հարթակներում:

Կոլեգիայի անդամները եւ Հանձնաժողովի պաշտոնատար անձինք միջազգային կազմակերպությունների գծով կամ արտասահմանյան միջոցառումներին (համաժողովներին, ֆորումներին, գիտաժողովներին եւ այլն) մասնակցելու նպատակով երրորդ երկրներ գործուղումներ իրականացնելիս կհաստատեն եւ կխորացնեն շփումները պրոֆիլային գերատեսչությունների, փորձագիտական եւ գործարար շրջանակների, ընդունող պետության զանգվածային լրատվության միջոցների ներկայացուցիչների հետ, ինչպես նաեւ կկազմակերպեն համատեղ բրիֆինգներ շահագրգիռ անդամ պետությունների դիվանագիտական ներկայացուցչությունների համար՝ նրանց կողմից համակարգվող հարցերի շրջանակի առնչությամբ:

Կշարունակվի աշխատանքը՝ ուղղված Միության մասին պայմանագրով սահմանված՝ Միության խնդիրների լուծման համար միջազգային գործունեության իրականացման շրջանակներում միջոցառումների արդյունքների արդյունավետության ամրապնդմանը, այդ թվում՝ երրորդ երկրներում եւ միջազգային (տարածաշրջանային) կազմակերպություններում անցկացվող միջոցառումներում Կոլեգիայի անդամների եւ Հանձնաժողովի պաշտոնատար անձանց մասնակցության արդյունքների կիրառական նշանակության վերաբերյալ հաշվետվությունների տեղեկատվայնության բարձրացման ճանապարհով:

Միության միջազգային օրակարգի նպատակներն ու խնդիրները կիրագործվեն անդամ պետությունների արտաքին քաղաքական, արտաքին տնտեսական գերատեսչությունների եւ առեւտրային ներկայացուցչությունների հետ սերտ փոխգործակցության միջոցով։